Ai Weiwei

Si Ai Weiwei  (namundag Mayo 18, 1957) sarong Intsik na artista asin aktibista sa pulitika. Siya sibot man sa arkitektura, potograpiya, pelikula y komentarista sa mga isyu sosyal asin kultural.  Siya nakisaro' sa mga arkitektong Suesya Hertzog & de Meuron bilang sarong konsultant sa pagtogdok kan Beijing National Stadium para sa 2008 Olympics.. An desensyo kan stadium, na garo na tataghan nin gamgam saiyang gayong konsepto asin muknang isip. Alagad, bilang sarong aktibista hayag na natuyaw siya sa gobyernong Intsik orog na sa tindog kaini manongod sa demokrasya asin sa mga deretsong pantawo. Saiyang pinagimbestigar an korupsyon sa gobyerno, arog kaidtong iskandal sa korupsyon sa paggibo kan mga eskwelahan sa Sichuan na abang dali nagrarampaog resulta kan paglinog. Osnos, Evan, "It's Not Beautiful", The New Yorker, 24 May 2010 pp.54–63. Kan Abril 2011, pakaaresto saiya sa aeropwertong Beijing, siya ikinulong nin sobra sa duwang bulan na mayo lamang pormal na kargong isina'ngat saiya; an mga opisyal nagtataram soboot na si Weiwei pinupugol huli sa dai pagbayad nin tamang buhis.                                                                                                                                                                                                                            

Buhay asin pamilya

Si Weiwei pinangaki sa sarong Insik na poeta, si Ai Qing na kan 1958 nakulong man asin an agom kaining si Gao Ying sa sarong labor camp sa Xinjiang kan magbungkaras sa Tsina an inapod na Anti-Rightist Movement. Kan mangyari ini, si Ai Weiwei sarong taon pa sana an edad asin siya nag'estar sa Shihezi nin 16 anyos. Kan 1975, an pamilya niya nagbalik sa Beijing.Merewether, Charles, Ruins in Reverse, in Ai Weiwei: Under Construction, University of New South Wales press, Sydney, 2008, pp.29.  Si Weiwei an naagom iyo si Lu Qing, sarong artista man.

Kan 1978 si Ai nag'entra sa Beijing Film Academy asin nagklase sa lindong kan mga direktor na sinda Chen Kaige asin Zhang Yimou.  Saro siya sa kagtogdas kan sarong art group na sinasabing avant agarde, an "Stars", kairiba niya si Ma Desheng, Wang Keping, Huasng Rui, Li Shuang, Zhong Acheng asin Qu Leilei. Kan 1983 an grupo nagrilitikan na. Pero siya aktibo sa pagbali sa mga eksibit kan grupong ini: sa The Stars: Sampolong Taon, kan 1989 duman sa Hanart Gallery, sa Hongkong asin sa Taipei. Kan 2007 nagpartisipar man siya sa sarong inapod na retrospective exhibition sa Today Art Museum, Beijing.

Poon 1981 abot 1993, siya nag'estar sa Estados Unidos, kadaklan sa Nweba York, sa pagsibot sa pagmukna nin conceptual art, na resulta sa paghira niya kan dati nang haraman na bagay.  Nag'adal siya sa Parsons School of Designs. Alagad siya may posikit na interes sa mga sugal sa baraha asin parating laman kan mga casino sa Atlantic City.  

Nagbalik si Ai kan 1993 sa Tsina dahelan ta naghelang an saiyang ama. Duman sa Tsina katuwang siya sa pagtogdas kan grupo nin mga artista, an Beijing East Village asin siya nagpalagda' nin serye nin tolong libro manongod kaining bagong henerasyon nin mga artista: an Black Cover Book (1994), an White Cover Book (1995) asin an Gray Cover Book (1997).
Mga obra
An mga obra sa arte ni Ai napaeksibit na sa Australasia, Europa, Norte asin Sur Amerika. Mga solong eksibit ginibo na niya, kabali diyan an  Stiftung DKM, Duisburg (2010); Museum of Contemporary Craft, Portland (2010); Arcadia University Gallery, Glenside (2010); Mori Art Museum, Tokyo (2009); Haus der Kunst, Munich (2009); Three Shadows Photography Art Center, Beijing (2009); Sherman Contemporary Art Foundation, Cambelltown Arts Center, Sydney (2008); Groninger Museum, Groningen (2008).Ai Weiwei, 13 May – 16 July 2011 Lisson Gallery, London.

Mga pinintura asin obra 

 Toltolan 

Weiwei, Ai
Kategorya:Arte